КОМИ РЕСПУБЛИКАЛÖН ОЛАНПАС

**«Коми Республикаын ичöт да шöр предпринимательство сöвмöдöмын öткымын юалöм йылысь» Коми Республикаса Оланпаслöн 2 статьяса 2 юкöнö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья.** Пыртны «Коми Республикаын ичöт да шöр предпринимательство сöвмöдöмын öткымын юалöм йылысь» Коми Республикаса Оланпаслöн 2 статьяса 2 юкöнö(Коми Республикаса государственнöй власьт органъяслöн индöд-тшöктöмъяс, 2008, 2 №, 20 ст.) татшöм вежсьöмъяс:

1. 2 пунктын «торъя мога республиканскöй уджтасъяс» кывъяс вежны «дыр кадся республиканскöй торъя мога уджтасъяс» кывъясöн.

2. Содтыны татшöм 15 пункт:

 «15) вынсьöдö мукöд йöзлöн правотöм (ичöт да шöр предпринимательство субъектъяслöн эмбур право кындзи) Коми Республикаса государственнöй эмбур лыддьöг лöсьöдан, нуöдан, быть йöзöдан пöрадок, медым сетны сiйöс дыр кадся подув вылын ичöт да шöр предпринимательство субъектъяслы да ичöт да шöр предпринимательство субъектъяслы инфраструктура лöсьöдысь организацияяслы кутöм да (либö) наöн вöдитчöм могысь (сы лыдын кöртымысь мынтысян кокньöд ставка серти), а сiдзжö сэтчö пыртöм Коми Республикаса государственнöй эмбур кöртымö сетан пöрадок да условиеяс (сы лыдын социальнöй тöдчанлуна удж нуöдысь ичöт да шöр предпринимательстволы кокньöдъяс);».

3. 15 пункт лыддьыны 16 пунктöн.

**2 статья.** Тайö Оланпасыс вынсялö 2010 вося январ 1 лунсянь.

Коми Республикаса Юралысь В.А. Торлопов

Сыктывкар

2009 вося сентябр 30 лун

89-РЗ №

Исакова 1 296 пас